CELEX: 62019CN0550
Language: fi
Date: 2019-07-17 00:00:00
Title: asia C-550/19: Ennakkoratkaisupyyntö, jonka Juzgado de lo Social n.o 14 de Madrid (Espanja) on esittänyt 17.7.2019 – EV v. Obras y Servicios Públicos S.A. ja Acciona Agua S.A.

9.3.2020   
            
            
               FI
            
            
               Euroopan unionin virallinen lehti
            
            
               C 77/14
            
         
      Ennakkoratkaisupyyntö, jonka Juzgado de lo Social n.o 14 de Madrid (Espanja) on esittänyt 17.7.2019 – EV v. Obras y Servicios Públicos S.A. ja Acciona Agua S.A.
      (asia C-550/19)
      (2020/C 77/20)
      Oikeudenkäyntikieli: espanja
      
         Ennakkoratkaisua pyytänyt tuomioistuin
      
      Juzgado de lo Social n.o 14 de Madrid
      
         Pääasian asianosaiset
      
      
         Kantaja: EV
      
         Vastaajat: Obras y Servicios Públicos S.A. ja Acciona Agua S.A.
      
         Ennakkoratkaisukysymykset
      
      
                  1)
               
               
                  Onko Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemän määräaikaista työtä koskevan puitesopimuksen, joka on otettu osaksi unionin oikeusjärjestystä direktiivillä 1999/70, (1) 4 lausekkeen 1 kohtaa ja direktiiviä 2001/23 tulkittava siten, että rakennusalan työehtosopimuksen 24 §:n 2 momentissa määrätään, että yhtä urakkaa varten tehdyn yleisen sopimuksen kestosta riippumatta työntekijöiden asemasta annetun lain 15 §:n 1 momentin a kohdan ensimmäistä alakohtaa ei sovelleta työntekijöiden pysyessä edelleen ”urakkaan liittyvien vakituisten” asemassa sekä näissä tapauksissa että työntekijöiden asemasta annetun lain 44 §:ssä tarkoitetuissa yritysseuraannon tilanteissa tai tämän työehtosopimuksen 27 §:ssä säännellyissä työntekijöiden siirtymisen tilanteissa, kun ei ole objektiivista perustetta kansallisen lainsäädännön vastaisuuteen, kun tässä säädetään työntekijöiden asemasta annetun lain 15 §:n 1 momentin a kohdassa, että ”Näiden sopimusten kesto voi olla enintään kolme vuotta, ja kestoa voidaan jatkaa 12 kuukaudella kansallisen toimialakohtaisen työehtosopimuksen tai tällaisen puuttuessa alemman tasoisen työehtosopimuksen perusteella. Näiden määräaikojen päätyttyä työntekijät saavat yrityksen vakituisen työntekijän aseman”?
               
            
                  2)
               
               
                  Onko Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemän määräaikaista työtä koskevan puitesopimuksen, joka on otettu osaksi yhteisön oikeusjärjestystä unionin neuvoston direktiivillä 1999/70, 4 lausekkeen 1 kohtaa ja direktiiviä 2001/23 tulkittava siten, että rakennusalan työehtosopimuksen 24 §:n 5 momentissa määrätään, että palvelukseen ottaminen keskeytyksellä tai keskeytyksettä eri tehtävään saman yrityksen tai konsernin kanssa tehdyllä vähintään kahdella vakituisella urakkasopimuksella työntekijöiden asemasta annetun lain 15 §:n 5 momentissa säädetyksi määräajaksi säädetyllä ajanjaksolla, ei johda mainitussa säännöksessä tarkoitetun aseman saavuttamiseen työntekijöiden asemasta annetun lain 44 §:ssä säädetyissä yritysseuraannon tilanteissa tai tämän työehtosopimuksen 27 §:ssä tarkoitetuissa työntekijöiden siirtymisen tilanteissa, kun ei ole objektiivista perustetta kansallisen lainsäädännön vastaisuuteen, kun tässä säädetään työntekijöiden asemasta annetun lain 15 §:n 5 momentissa, että ”Sanotun vaikuttamatta tämän pykälän 1 momentin a kohdan sekä 2 ja 3 momentin säännöksiin, työntekijät, jotka on otettu palvelukseen keskeytyksellä tai keskeytyksettä yli 24 kuukauden ajaksi 30 kuukauden ajanjaksolla hoitamaan samassa yrityksessä tai samassa konsernissa samaa tai eri tehtävää tekemällä vähintään kaksi tilapäistä työsopimusta samojen tai erilaisten sopimusmenetelmien mukaan, saavat vakituisen työntekijän aseman. Edellisen momentin säännöksiä sovelletaan myös laissa tai työehtosopimuksissa tarkoitettuihin yritysseuraannon tai työntekijöiden siirtymisen tapauksiin”?
               
            
                  3)
               
               
                  Onko direktiivin 2001/23 (2) 3 artiklan 1 kohtaa tulkittava siten, että se on esteenä sille, että rakennusalan työehtosopimuksen nojalla voidaan sulkea ulkopuolelle sopimuksen kohteena olevan toiminnan toteuttavan uuden yrityksen tai yksikön kunnioitettavina ja noudatettavina olevien oikeuksien ja velvoitteiden rajaaminen yksinomaan niihin, jotka johtuvat viimeisimmästä työntekijän ja sopimuksesta lähtevän yrityksen kesken tehdystä sopimuksesta, eikä ole objektiivista syytä, jonka vuoksi voidaan pitää perusteltuna, että se on vastoin kansallista lainsäädäntöä, jonka työntekijöiden asemasta annetun lain 44 §:ssä säädetään kaikkien oikeuksien ja velvollisuuksien siirtymisestä rajaamatta niitä viimeisimpään sopimukseen?
               
            
         (1)  Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemästä määräaikaista työtä koskevasta puitesopimuksesta 28.6.1999 annettu neuvoston direktiivi 1999/70/EY (EYVL 1999, L 175, s. 43).
      
         (2)  Työntekijöiden oikeuksien turvaamista yrityksen tai liikkeen taikka yritys- tai liiketoiminnan osan luovutuksen yhteydessä koskevan jäsenvaltioiden lainsäädännön lähentämisestä 12.3.2001 annettu neuvoston direktiivi 2001/23/EY (EYVL 2001, L 82, s. 16).